CELEX: C2007/095/12
Language: et
Date: 2007-04-28 00:00:00
Title: Kohtuasi C-176/05: Euroopa Kohtu (esimene koda) 1. märtsi 2007 . aasta otsus (Landesgericht für Zivilrechtssachen Wien'i eelotsusetaotlus — Austria) — KVZ retec GmbH versus Austria Vabariik (Jäätmed — Määrus (EMÜ) nr 259/93 — Jäätmesaadetiste järelevalve ja kontroll — Kondijahu)

28.4.2007   
            
            
               ET
            
            
               Euroopa Liidu Teataja
            
            
               C 95/8
            
         Euroopa Kohtu (esimene koda) 1. märtsi 2007. aasta otsus (Landesgericht für Zivilrechtssachen Wien'i eelotsusetaotlus — Austria) — KVZ retec GmbH versus Austria Vabariik
   (Kohtuasi C-176/05) (1)
   
   (Jäätmed - Määrus (EMÜ) nr 259/93 - Jäätmesaadetiste järelevalve ja kontroll - Kondijahu)
   (2007/C 95/12)
   Kohtumenetluse keel: saksa
   Eelotsusetaotluse esitanud kohus
   Landesgericht für Zivilrechtssachen Wien
   Põhikohtuasja pooled
   
      Hageja: KVZ retec GmbH
   
      Kostja: Austria Vabariik
   Kohtuasja ese
   Eelotsusetaotlus — Landesgericht für Zivilrechtssachen Wien — Nõukogu 1. veebruari 1993. aasta määruse (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral (EÜT L 30, lk 1; ELT eriväljaanne 15/02, lk 176) artikli 1 lõike 2 punkti d ning artikli 26 lõike 1 punktide a ja b tõlgendamine — Kondijahu vedu — Teatamiskohustus
   Resolutiivosa
   Vastavalt nõukogu 1. veebruari 1993. aasta määruse (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral, mida on muudetud komisjoni 28. detsembri 2001. aasta määrusega (EÜ) nr 2557/2001, artikli 1 lõike 3 alapunktile a ei kuulu selle määruse reguleerimisalasse, välja arvatud lõike 3 alapunktides b-e ning sama määruse artiklis 11 ja artikli 17 lõigetes 1-3 ettenähtud juhud, sellise kondijahu saadetis, mis liigitatakse jäätmeteks, kuna valdaja kavatseb selle ära visata või on kohustatud selle ära viskama, ning mis on mõeldud ainult taaskasutamiseks ning mis kuulub selle määruse II lisasse. Siiski peab eelotsusetaotluse esitanud kohus kontrollima, et nimetatud saadetis toimuks kooskõlas Euroopa Parlamendi ja nõukogu 3. oktoobri 2002. aasta määruse (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, mida on muudetud komisjoni 12. mai 2003. aasta määrusega (EÜ) nr 808/2003, sätestatud nõuetega, mille hulgas võivad asjakohasteks osutuda nimetatud määruse artiklites 7, 8 ja 9 ning II lisas sätestatud nõuded.
   
      (1)  ELT C 143, 11.6.2005.